

|  |
| --- |
| Številka: 460-7/2024/9 |
| Ljubljana, 11. 9. 2024 |
| EVA: / |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Poročilo o delu Urada Republike Slovenije za preprečevanje pranja denarja za leto 2023 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 130. člena Zakona o preprečevanju pranja denarja in financiranja terorizma (Uradni list RS, št. 48/22 in 145/22) je Vlada Republike Slovenije na….. seji dne ……… pod točko ……… sprejela naslednji S K L E P Vlada Republike Slovenije se je seznanila s Poročilom o delu Urada Republike Slovenije za preprečevanje pranja denarja za leto 2023. Barbara Kolenko Helblgeneralna sekretarka vladePrejmejo:* Ministrstvo za finance,
* Generalni sekretariat Vlade Republike Slovenije,
* Urad Republike Slovenije za preprečevanje pranja denarja.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3. a Osebe, odgovorne za strokovno pripravo in usklajenost gradiva:** |
| Mag. Anika Vrabec Božič, direktorica Urada Republike Slovenije za preprečevanje pranja denarja |
| **3. b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Urad Republike Slovenije za preprečevanje pranja denarja (v nadaljevanju: urad) na podlagi 130. člena Zakona o preprečevanju pranja denarja in financiranja terorizma (Uradni list RS, št. 48/22 in 145/22; v nadaljnjem besedilu: ZPPDFT-2) najmanj enkrat na leto o svojem delu poroča Vladi Republike Slovenije. Vladi Republike Slovenije zato predlagamo, da se seznani s Poročilom o delu urada za leto 2023, ki prikazuje delo Urada v letu 2023 na vseh temeljnih področjih njegovega delovanja in analizira stanje v zvezi s postopki preprečevanja, odkrivanja, preiskovanja, pregona in sojenja na področju pranja denarja in financiranja terorizma v Republiki Sloveniji. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:nacionalne dokumente razvojnega načrtovanjarazvojne politike na ravni programov po strukturi razvojne klasifikacije programskega proračunarazvojne dokumente Evropske unije in mednarodnih organizacij | NE |
| **7. a Predstavitev ocene finančnih posledic nad 40.000 EUR:**/ |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II. a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II. b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II. c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:****I. Ocena finančnih posledic, ki niso načrtovane v sprejetem proračunu**V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega in občinskih proračunov,
* odhodkov državnega proračuna, ki niso načrtovani v ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana v ukrepih oziroma projektih sprejetih proračunov.

**II. Finančne posledice za državni proračun**Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II. a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II. b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II. b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri trenutnih projektih oziroma ukrepih ali novih projektih oziroma ukrepih, navedenih v točki II. a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev Evropske unije). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7. b Predstavitev ocene finančnih posledic pod 40.000 EUR:**Predlagano gradivo nima finančnih posledic za državni proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Gradivo ni takšne narave, da bi ga bilo potrebno usklajevati z javnostjo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **Klemen Boštjančič** **minister** Prilogi:- predlog sklepa Vlade Republike Slovenije z obrazložitvijo- Poročilo o delu Urada Republike Slovenije za preprečevanje pranja denarja za leto 2023 |

PRILOGA 1

**PREDLOG SKLEPA**

Številka:

Datum:

Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 130. člena Zakona o preprečevanju pranja denarja in financiranja terorizma (Uradni list RS, št. 42/22 in 145/22) je Vlada Republike Slovenije na….. seji dne ……… pod točko ……… sprejela naslednji

S K L E P

Vlada Republike Slovenije se je seznanila s Poročilom o delu Urada Republike Slovenije za preprečevanje pranja denarja za leto 2023.

Barbara Kolenko Helbl

Generalna sekretarka vlade

Prejmejo:

* Ministrstvo za finance,
* Generalni sekretariat Vlade Republike Slovenije,
* Urad Republike Slovenije za preprečevanje pranja denarja.

**OBRAZLOŽITEV**

Poročilo o delu urada za leto 2023 je osemindvajseto poročilo Vladi Republike Slovenije, nanaša pa se na obdobje od 1. januarja 2023 do 31. decembra 2023. V poročilu so navedeni podatki z vseh temeljnih področij delovanja urada (delo na področju sumljivih transakcij, preventive in nadzora ter mednarodnega sodelovanja), podatki o poslovanju urada na finančnem in kadrovskem področju ter na področju informatike, kot tudi nekateri statistični podatki o delovanju drugih državnih organov, ki so prejemniki izdelkov urada oziroma urad z njimi sodeluje pri izvajanju predpisov s področja preprečevanja in odkrivanja pranja denarja.

GOTOVINSKE TRANSAKCIJE, NAKAZILA, POVEZANA S TVEGANIMI DRŽAVAMI IN PRENOSI GOTOVINE ČEZ MEJO EVROPSKE UNIJE

V letu 2023 je urad prejel podatke o 48.053 gotovinskih transakcijah nad 15.000 EUR. Primerjava podatkov o sporočenih gotovinskih transakcijah z zadnjimi leti kaže na trend zmanjševanja tako števila kot tudi skupnega zneska transakcij, izvršenih v gotovini. Struktura sporočenih gotovinskih transakcij glede na sektor pošiljatelja ostaja enaka. Največ sporočenih gotovinskih transakcij je urad, tako kot že vsa leta prej, prejel iz bančnega sektorja.

V zvezi s transakcijami, ki so jih družbe z bančnih računov, odprtih v Republiki Sloveniji, izvršile družbam s sedežem v tvegani državi ali na bančne račune, odprte v tvegani državi, so v letu 2023 organizacije uradu sporočile podatke o 35.548 transakcijah (leta 2022 9.299) v skupnem znesku 3.861.955.811 EUR (preračunano po tečaju na dan 29. 12. 2023). Skoraj vsa nakazila, povezana s tveganimi državami, so bila izvršena za račune pravnih oseb, pri katerih se kot prejemnik prav tako pojavlja pravna oseba. Te transakcije je izvedlo skupaj 3.877 različnih domačih pravnih oseb ter 61 tujih.

V letu 2023 je bilo na slovenskem delu meje Evropske unije skupno prijavljenih 74 prenosov gotovine čez mejo v skupnem znesku 2.967.659 EUR. Največji del prenosov preko meje se je nanašal na prenose sredstev za osebno porabo, naložbe ter nakup ali vzdrževanje nepremičnine.

SUMLJIVE TRANSAKCIJE

Na področju sumljivih transakcij je urad leta 2023 prejel skupno 1.342 prijave, in sicer: 1.315 prijav sumljivih transakcij ali sumljivih aktivnosti, ki so se nanašale na razloge za sum pranja denarja, 24 prijav, ki so se nanašale na razloge za sum financiranja terorizma, medtem ko je bilo 22 prijav odprtih na pobudo tožilstva po ZOPNI. V zvezi z vsemi prijavami so se odprle zadeve in začeli zbirati podatki. Skupno je bilo v uradu v obdobju 1995–2023 odprtih že več kot 11.000 zadev. Med prijavitelji so tudi leta 2023 prevladovale banke (766 prijav oziroma 57 % vseh prijav). V letu 2023 se je število prijav povrčalo, in sicer za dobrih 15 %. V strukturi vseh prijav se je zelo povečalo število pobud Policije (s 15 % na 25 % vseh prijav).

Urad je leta 2023 končal obravnavo v 1.160 zadevah, kar je 10 % več kot v letu 2022. Od vseh teh zaključenih zadev je bilo v 599 primerih Policiji ali državnemu tožilstvu poslano obvestilo o sumljivih transakcijah zaradi suma pranja denarja ali financiranja terorizma (90 % več kot leta 2022), v nadaljnjih 258 zadevah pa so bile pristojnim organom poslane informacije zaradi ugotovljenega suma storitve nekaterih drugih kaznivih dejanj, medtem ko v 303 zadevah z analizo ni bil potrjen sum pranja denarja.

Urad je v zadevah, v katerih je obravnaval sum storitve kaznivega dejanja pranja denarja, v letu 2023 ustavil transakcije v breme 46 bančnih računov in ene elektronske denarnice v Sloveniji ter dveh bančnih računov v tujini v skupnem znesku 1.763.798 evrov.

FAZE POSTOPKOV V PREDKAZENSKIH IN KAZENSKIH ZADEVAH ZARADI PRANJA DENARJA

Iz statističnih podatkov, ki jih urad prejema od Policije, državnih tožilstev in sodišč, je razvidno, da je leta 2023 Policija podala 88 novih kazenskih ovadb zaradi utemeljenega suma storitve kaznivega dejanja pranja denarja, poleg tega pa so tožilstva v 22 primerih začela pregon samostojno. Od leta 1995 so se skupno začeli postopki v 885 predkazenskih in kazenskih zadevah, povezanih s kaznivim dejanjem pranja denarja.

V zvezi z vsemi temi zadevami je postopek že končan v 482 zadevah, in sicer se je 118 zadev končalo s pravnomočno obsodilno sodbo, v 36 zadevah so bile izrečene oprostilne sodbe, v 209 zadevah se tožilstvo ni odločilo za pregon, v 78 zadevah je tožilec odstopil od pregona ali pa je postopek ustavilo sodišče, šest zadev so sodišča odstopila v reševanje v tujino, medtem ko je v 28 primerih prišlo do združitve postopkov in v sedmih primerih do prekvalifikacije kaznivega dejanja. V predkazenskem ali kazenskem postopku sta še 402 zadevi, in sicer se tožilstvo v 156 zadevah še odloča o pregonu, v eni zadevi je tožilstvo pregon odložilo, medtem ko je 246 zadev v različnih fazah obravnave (zahteva za preiskavo, preiskava, obtožnica). Trend povečevanja števila predkazenskih in kazenskih postopkov v zvezi s sumom storitve kaznivega dejanja pranja denarja se je nadaljeval tudi v letu 2023.

Sodišča so do konca leta 2023 izrekla 118 pravnomočnih obsodilnih sodb zoper 147 domačih fizičnih oseb, 21 tujih fizičnih oseb in šest domačih pravnih oseb. V sodbah so sodišča izrekla 165 zapornih kazni, od tega 83 pogojnih, pri čemer so bile v osmih primerih izrečene zaporne kazni spremenjene v delo v splošno korist. Povprečna kazen zapora znaša 18 mesecev, pri čemer je najmanjša izrečena kazen zapora šest mesecev in najvišja pet let. V 26 sodbah so sodišča izrekla odvzem premoženja v skupni vrednosti 3.857.782 EUR in 30.822 USD, v 51 sodbah so odredila vračilo sredstev, ki so bila pridobljena s kaznivim dejanjem, v skupni višini 68.327.379 EUR in izrekla 109 stranskih denarnih kazni v skupni višini 1.702.489 EUR.

V zvezi s sodelovanjem urada pri odkrivanju kaznivih dejanj pranja denarja v obdobju 2012–2023 je bilo ugotovljeno, da je 50 % od skupno 654 predkazenskih in kazenskih postopkov s področja pranja denarja temeljilo na obvestilih urada. Med temi zadevami se je kar 36 % zadev s področja pranja denarja začelo samo na podlagi podatkov, ki so jih uradu v obliki prijav sumljivih transakcij poslali zavezanci iz 4. člena ZPPDFT-2, medtem ko je urad v 17 % primerov začel analizo na podlagi pobud državnih organov. Policija ali tožilstva so v 47 % zadev preganjala kaznivo dejanje pranja denarja popolnoma samostojno. Navedena struktura jasno kaže, da sporočene sumljive transakcije zavezancev odločilno prispevajo k številu obravnavanih zadev Policije in tožilstva. Navedeno dokazuje, da je sistem boja proti pranju denarja z zaznavanjem sumljivih transakcij v finančnem in nefinančnem sektorju učinkovit.

ZAKONODAJA IN DRUGE PRAVNE ZADEVE

Na področju zakonodaje s področja preprečevanja pranja denarja in financiranja terorizma so v letu 2023 potekale številne aktivnosti. Pripravljenih in sprejetih je bilo deset podzakonskih predpisov.

V letu 2023 je urad pripravil 94 pisnih mnenj oziroma stališč v zvezi z razlago izvajanja posameznih določil ZPPDFT-2 in podzakonskih predpisov. Na splošno je prepoznano, da so postavljena vprašanja oziroma zaprosila za pomoč pri izvajanju zakonskih določb čedalje bolj zahtevna in kompleksna, kar na eni strani zahteva vključevanje več virov v okviru urada in usklajevanje z drugimi nadzornimi organi, na drugi strani pa je kazalnik kakovostnega razvoja, vsaj v nekaterih skupinah zavezancev, pri izvajanju ukrepov za preprečevanje pranja denarja in financiranja terorizma v okviru njihovih poslovnih procesov.

Urad je izdal 13 odločb o vpisu v register ponudnikov storitve virtualnih valut, eno odločbo o spremembi podatkov v navedenem registru in eno odločbo o izbrisu ponudnika iz navedenega registra.

Obravnavana je bila ena zahteva za informacije javnega značaja in odgovorjeno je bilo na 25 novinarskih vprašanj.

Urad je sodeloval pri ocenjevanju Evropskega bančnega organa (EBA) glede izvajanja ukrepov preprečevanja pranja denarja in financiranja terorizma v slovenskem bančnem sektorju in drugem krogu ocenjevanja Slovenije s strani OECD glede izvajanja standarda izmenjave informacij na zahtevo za davčne namene (EOIR Peer Review).

INŠPEKCIJA

V skladu s sprejetimi strateškimi usmeritvami in prednostnimi nalogami inšpekcijskega nadzora za leto 2023 je urad načrtoval samostojne inšpekcijske nadzore predvsem pri tistih zavezancih, ki nimajo svojega primarnega nadzornika (računovodske storitve, storitve davčnega svetovanja ter podjetniške ali fiduciarne storitve). V letu 2023 je bilo izvedenih skupno 441 nadzorov, od tega 189 samostojnih inšpekcijskih nadzorov v zvezi z izpolnjevanjem obveznosti zavezancev po ZPPDFT-2, večinoma pri zgoraj navedenih skupinah zavezancev, ter dva nadzora pri zavezancih iz finančnega sektorja in 252 inšpekcijskih nadzorov v zvezi z obveznostjo vpisa podatkov o dejanskih lastnikih v register dejanskih lastnikov.

V zvezi z izpolnjevanjem obveznosti zavezancev po ZPPDFT-2 je bilo v približno 90 % primerov ugotovljena vsaj ena kršitev. Kršitve oziroma pomanjkljivosti so bile najpogosteje zaznane pri izvajanju ukrepov, povezanih s pregledom strank, izobraževanjem zaposlenih ter izvajanjem notranje kontrole. V zvezi z obveznostjo vpisa podatkov o dejanskih lastnikih v register dejanskih lastnikov so bile ugotovljene kršitve v 212 primerih. Skupno je na podlagi ugotovljenih kršitev urad v letu 2023 uvedel devet prekrškovnih postopkov.

Urad je v letu 2023 od drugih pristojnih nadzornih organov prejel podatke o opravljenih 19 nadzorih po ZPPDFT-2.

MEDNARODNO SODELOVANJE

V letu 2023 je urad prejel skupno šest zaprosil (pet od domačih sodišč, eno od tujega organa) na podlagi pristojnosti, ki jih ima na podlagi Konvencije Sveta Evrope št. 198 o pranju, odkrivanju, zasegu in odvzemu premoženjske koristi, pridobljene s kaznivim dejanjem, in o financiranju terorizma, po kateri je urad osrednji organ, prek katerega se pošiljajo zaprosila in zahtevki v skladu s to konvencijo.

Leta 2023 je urad na podlagi 114. člena ZPPDFT-2 poslal 470 zaprosil v 55 držav, poleg tega pa na podlagi 115. člena ZPPDFT-2 še 58 spontanih informacij v 28 držav. V primerjavi z letom 2022 je bilo za 86 % več poslanih zaprosil urada in 41 % manj poslanih spontanih informacij urada.

Na podlagi 115. člena ZPPDFT-2 je urad v letu 2023 prejel 90 zaprosil iz 30 držav in 71 spontanih informacij iz 14 držav. V primerjavi z letom 2022 je bilo za 17 % manj prejetih zaprosil tujih uradov in za 41 % manj prejetih spontanih informacij.

V letu 2023 je bilo največ podatkov izmenjanih s pristojnimi uradi iz Litve, Velike Britanije, Nemčije, Hrvaške, Italije, Španije in Slovaške. Sodelovanje s tujimi uradi je lahko dodatno nadgrajeno z izmenjavo oziroma podpisom formalno neobvezujočih pisnih dogovorov (tako imenovanih pisem o izmenjavi podatkov – Memorandum of Understanding – MOU).

Sodelovanje v okviru mednarodne skupine finančnih obveščevalnih enot EGMONT je potekalo na plenarnem zasedanju in v okviru regionalne skupine Europe I. Na plenarnem zasedanju je bila izražena podpora za začetek prenove IT-podpore, ki je eden pomembnejših projektov skupine EGMONT. Regionalna skupina je prav tako poglobljeno obravnavala pripravo začetka projekta za novi ESW, poleg tega pa teme, vezane na novi zakonodajni sveženj EU AML in zbiranje statističnih podatkov v dvoletnem popisu, ter razpravljala o izzivih sodelovanja s tujimi FIU-ji in izmenjave podatkov predvsem ob upoštevanju geopolitičnih kriznih žarišč.

Urad je novembra 2023 v okviru slovenske delegacije zastopal Slovenijo kot državo pogodbenico t. i. Varšavske konvencije (Konvencija Sveta Evrope 198) na redni konferenci, na kateri so spremljali izvajanje določb konvencije in napredek pri tem. Posebna pozornost je bila namenjena odvzemu protipravne premoženjske koristi glede na revidirane standarde FATF R.4 in R.38 o odvzemu premoženjske koristi in ustrezne določbe konvencije. Za nadaljnjo krepitev mednarodnih instrumentov so se začele aktivnosti za vzpostavitev odbora strokovnjakov za odvzem premoženjske koristi, pridobljene s kaznivim dejanjem, ki bo deloval pod vodstvom Odbora ministrov in Evropskega odbora za vprašanja kriminalitete (CDPC), predvidoma v obdobju 2024–2026.

V Evropski uniji je bil v letu 2023 poudarek na pogajanjih o svežnju štirih zakonodajnih predlogov (sveženj AML) s področja preprečevanja pranja denarja in financiranja terorizma v okviru Sveta EU. Namen teh predlogov so poenotenje izvajanja ukrepov zavezancev na območju EU, vzpostavitev novega nadzornika EU in okrepitev sodelovanja med finančnimi obveščevalnimi enotami držav članic EU. Uslužbenci urada so bili v obravnavo svežnja AML vključeni zlasti z vidika priprave na sestanke delovne skupine sveta za finančne storitve, v okviru katerih je bil dosežen splošni pristop Sveta EU za vse štiri akte, ter pogajanj z Evropskim parlamentom v okviru t. i. trialogov.

Sodelovanje v skupinah EGMLTF, FIUs Platform in CPMLTF je potekalo v zavedanju zakonodajnih sprememb, ki bodo v bližnji prihodnosti začele veljati. Politike EU se razvijajo za zagotavljanje integritete enotnega finančnega trga, temu pa so namenjeni različni projekti in zakonodajni predlogi, nekateri tudi že vzpostavljeni z namenom, da jih po vzpostavitvi prevzame novi organ AMLA. Sem spada predvsem razvoj sistema za izmenjavo podatkov FIU.net. Prav tako potekajo aktivnosti za povezovanje nacionalnih registrov dejanskih lastnikov v sistem BORIS.

PREVENTIVA

Predstavniki urada so v letu 2023 izvedli 13 predavanj na različnih seminarjih in posvetih v Sloveniji. Predavanja so bila izvedena zlasti z namenom izobraževanja zavezancev. Poleg tega so bila predavanja izvedena v okviru sodelovanja z drugimi državnimi organi, ki sodelujejo v boju proti pranju denarja in financiranju terorizma, nekaj pa jih je bilo namenjenih tudi drugi javnosti (na primer študentom).

Predstavniki urada so prav tako sodelovali v projektu nudenja dvostranske tehnične pomoči (Severna Makedonija) v skupnem trajanju šest dni.

INFORMATIKA

V letu 2023 je Sektor za splošne zadeve in informacijsko podporo Izvaljal aktivnosti, ki se večinoma nanašajo na upravljanje evidenčnega sistema urada in administriranje informacijskih rešitev znotraj notranjega omrežja urada. Te aktivnosti so bile operativne, izobraževalne in administrativne.

Kot podpora uslužbencem, so bile aktivnosti informacijske podpore usmerjene v nemoteno zagotavljanje varnih pogojev dela sodelavcem, ki so svoje delo opravljali od doma, ob hkratnem zagotavljanju nemotenega dela pri prejemanju in arhiviranju sporočenih podatkov. Sodelavcem je bilo omogočeno, da so lahko nemoteno izvajali videokonferenčne klice in sodelovali pri on-line sestankih.

KADROVSKE ZADEVE

V uradu je bilo na dan 31. december 2023 skupaj z direktorico zaposlenih 30 uslužbencev, kar je en uslužbenec več kot na dan 31. december 2022. Na podlagi Akta o notranji organizaciji in sistemizaciji delovnih mest v Uradu Republike Slovenije za preprečevanje pranja denarja je v uradu sistemiziranih 31 delovnih mest, kar pomeni, da je bila konec leta 2023 zasedenost delovnih mest 93,8 %.

FINANČNO-MATERIALNO POSLOVANJE

Višina proračunskih sredstev, načrtovanih v finančnem načrtu urada, je za leto 2023 znašala 1.536.100 EUR, po rebalansu pa 1.627.756 EUR. Od načrtovanih sredstev je bilo za plače in druge izdatke zaposlenih, blago in storitve, plačilo članarine organizacije EGMONT, manjše investicije in investicijsko vzdrževanje in slovensko udeležbo v projektu nadgradnje informacijskega sistema urada porabljenih skupno 1.602.259 EUR oziroma 98,43 % vseh načrtovanih sredstev.